DA

E-005691/2020

E-005693/2020

E-005725/2020

E-005748/2020

E-006007/2020

Svar afgivet på Europa-Kommissionens vegne

af Janez Lenarčič

(15.1.2021)

Den Europæiske Union (EU) har konsekvent og gentagne gange mindet Israel om, at det skal opfylde sine forpligtelser i henhold til folkeretten over for den palæstinensiske befolkning på Vestbredden, herunder i område C og Østjerusalem.

EU har ved flere lejligheder — senest under en debat i Europa-Parlamentet den 24. november 2020[[1]](#footnote-1) — understreget sin stærke modstand mod Israels bosættelsespolitik og de foranstaltninger, der træffes i denne forbindelse, især nedrivninger og konfiskation, herunder af EU-finansierede aktiver. To nylige erklæringer[[2]](#footnote-2) henviser specifikt til Israels nedrivninger af palæstinensiske strukturer, herunder boliger, erhvervsbygninger og sanitære faciliteter, samt truslen om nedrivning af skolen i Ras Al-Teen[[3]](#footnote-3).

Israel er desuden ved en række lejligheder blevet anmodet om at tilbagelevere eller kompensere for EU-finansierede aktiver, der er blevet konfiskeret, demonteret eller nedrevet. Indtil videre er 114 EU-finansierede strukturer blevet berørt af de israelske foranstaltninger i 2020.

EU er desuden involveret i offentlige fortaleraktiviteter, herunder besøg fra EU-repræsentantens side i de besatte palæstinensiske områder samt EU-medlemsstaternes missionschefers besøg til relevante steder i område C i det besatte palæstinensiske område.

Yderligere foranstaltninger til beskyttelse af EU's investeringer er under overvejelse.

1. <https://eeas.europa.eu/headquarters/headquarters-homepage/89240/middle-east-remarks-hrvp-josep-borrell-ep-plenary-normalisation-agreements-between-israel-and_en> [↑](#footnote-ref-1)
2. <https://eeas.europa.eu/headquarters/headquarters-homepage/87070/west-bank-statement-high-representative-josep-borrell-israeli-settlement-expansion_en> [↑](#footnote-ref-2)
3. <https://eeas.europa.eu/headquarters/headquarters-homepage/88156/statement-spokesperson-israeli-demolitions-palestinian-structures_en> [↑](#footnote-ref-3)